આલિયા ફિલ્મ-દર-ફિલ્મ જે રીતે ઉંચાઇએ પહોંચતા ગયા છે, તે જોતાં લાગે છે કે તેઓ બૉલીવુડમાં અનેક નવા રેકૉર્ડ્સ સ્થાપિત કરશે. જેમ ક્રિકેટમાં નાની વયે જોડાનાર સચિન તેંડુલકર મોટા-મોટા રેકૉર્ડ્સ બનાવવામાં સફલ નિવડ્યાં, તેવી જ રીતે માત્ર 20 વર્ષની વયે જ સફળ ફિલ્મ સાથે શરુઆત કરનાર આલિયા પણ નવા-નવા અને મોટા-મોટા રેકૉર્ડ્સ બનાવી શકે છે, પરંતુ હાલ તો એક મહત્વનો રેકૉર્ડ તેમની રાહ જોઈ રહ્યો છે કે જેનાથી વર્ષ 2013ના સૌથી હિટ અભિનેત્રી દીપિકા પાદુકોણે મુશ્કેલીમાં મુકાઈ શકે છે.